वाईएस स्कूल में नर्सरी का नया सेशन शुरू
बरनाला|2 मार्चको वाईएस स्कूल बरनाला में नर्सरी का नया सेशन शुरू हो गया है। पीआरओ पुष्पा मितल ने बताया कि 1 मार्च को माता-पिता को बुलाकर डायरेक्टर वरुण भारती, पूजा वर्मा और विमी पूरी ने स्कूल की कार्यशैली के बारे में बताया। 2 मार्च को खुशी-खुशी बच्चें स्कूल के गेट पर पहुंचे, जहां पर्व और रमेश सर द्वारा गुब्बारे लगाकर सजावट की गई थी और मनमोहक खिलौने रखे गए ताकि बच्चों को स्कूल की और आकर्षित कर सकें। बच्चों ने दोस्तों के साथ मिलकर खूब मौजमस्ती की और माता-पिता के साथ जाने को तैयार नहीं थे। जो रोते-रोते आए थे वो हंसते, खिलखिलाते घरों को चले गए। प्रिंसिपल और मैनेजमेंट ने बच्चों को नई राह चलने की शुभकामनाएं दी। फोटो: लखवीर सिंह
hin_Deva hin_Deva